KONGRES LOKALNIH I REGIONALNIH VLASTI EVROPE
ZNAČAJ LOKALNE DEMOKRATIJE

Savet Evrope od početka svog postojanja priznaje značaj lokalne i regionalne demokratije. Naime, sloboda nije samo stvar najneposrednijeg okruženja, već i pitanje od nacionalnog značaja. Lokalna samouprava mora da odgovori potrebama svih Evropljana, kako u gradovima i selima, centralnim i perifernim regionima, tako i preko granica. Savet Evrope je učinio prvi korak ka stvaranju uslova za predstavljanje lokalnih vlasti još 1957. godine i od tada se njegovo delovanje u ovoj oblasti odvija na širokom području - od Islanda do Rusije i od Norveške do Balkana.

ŠTA JE KONGRES?

U 1994. godini, Savet Evrope je obrazovao Kongres lokalnih i regionalnih vlasti Evrope (CLRAE), kao konsultativno telo koje je zamenilo Stalnu konferenciju lokalnih i regionalnih vlasti Evrope. Kongres pomaže novim državama članicama u praktičnim aspektima njihovog razvoja u pravcu uspostavljanja stvarne lokalne i regionalne samouprave.

ŠTA JE NJEGOVA ULOGA?

Kongres:

· je glas evropskih opština i regija;

· je forum u kome izabrani lokalni i regionalni predstavnici mogu da raspravljaju o 


problemima, razmenjuju iskustva i izražavaju svoje stavove vladama;

· savetuje Komitet mistara i Parlamentarnu skupštinu Saveta Evrope o svim 
   

aspektima lokalne i regionalne politike;

· blisko saradjuje sa nacionalnim i medjunarodnim organizacijama koje 

predstavljaju lokalne i regionalne vlasti;

· organizuje rasprave i konferencije namenjene široj javnosti, čije je uključivanje bitno za ostvarivanje demokratije u praksi;

· priprema, na osnovu Statutarne Rezolucije (2000)1 Komiteta ministara Saveta


Evrope, redovne izveštaje, po državama, o stanju lokalne i regionalne 
demokratije u svim zemljama članicama Saveta Evrope i zemljama - kandidatima 
za članstvo i, naročito, prati ostvarivanje principa Evropske povelje o lokalnoj 
samoupravi.

NOVA  REALNOST,  NOVI  CILJEVI

Stvaranje novih država, zasnovanih na različitim političkim i ekonomskim osnovama, dovelo je do potrebe za ponovnim utvrdjivanjem i formulisanjem ciljeva Kongresa. Oni obuhvataju:

· podsticaj uspostavljanju efikasnih struktura lokalne i regionalne samouprave u   

svim državama članicama Saveta Evrope, a posebno u novim demokratijama;

· praćenje stanja lokalne i regionalne demokratije u državama članicama i 

državama – kandidatima za članstvo;

· iniciranje procesa koji treba da omoguće stvarno učešće gradjana u lokalnoj i 

regionalnoj samoupravi;

· zastupanje interesa lokalnih i regionalnih vlasti u procesima oblikovanja 

evropske politike;

· ohrabrivanje regionalne i prekogranične saradnje, radi postizanja mira,  

tolerancije i održivog razvoja;

· praćenje i posmatranje lokalnih i regionalnih izbora.

KAKO  KONGRES  RADI?

Kongres je podeljen u dve komore: Komoru lokalnih vlasti i Komoru regiona. 

Skupštinu, koja je dvodoma, čine 301 član i 301 zamenik člana. Svi članovi su izabrani predstavnici jedne od preko 200.000 lokalnih i regionalnih vlasti iz 43 države članice Saveta Evrope. Na svake dve godine, komore, jedna pa druga, daju kandidata za Predsednika Kongresa.

Kongres se sastaje jednom godišnje u Strazburu, a njegovim zasedanjima mogu da prisustvuju i delegacije nekih značajnijih evropskih organizacija i pojedinih država koje nisu članice, a u svojstvu specijalnih gostiju i posmatrača.

Stalni komitet, sačinjen od predstavnika svih nacionalnih delegacija, sastaje se u vremenu izmedju plenarnih sednica Kongresa. Kongres organizuje svoj rad u okviru 4 statutarna komiteta:

· Institucionalni komitet, sa posebnim zadatkom da priprema izveštaje o napretku    

lokalne i regionalne demokratije u Evropi;

· Kulturno-prosvetni komitet - za medije, omladinu, sport i komunikacije;

· Komitet za održivi razvoj, za poslove iz oblasti zaštite životne sredine, 

prostornog i urbanističkog planiranja;

· Komitet za socijalnu koheziju - za teme iz oblasti zapošljavanja, državljanstva,

            medjusobnih odnosa socijalnih grupa, zdravstva i jednakosti izmedju žena i    

muškaraca.

Za dnevno vodjenje poslova Kongresa odgovoran je Glavni izvršilac Kongresa, koji rukovodi Sekretarijatom, koga čine zaposleni u Savetu Evrope.

KAKVU  PRAKTIČNU  POMOĆ PRUŽA  KONGRES?

Evropska mreža organizacija za obuku (ENTO) pruža stručnu pomoć i obuku u zemljama Centralne i Istočne Evrope kojima nedostaju menadžersko iskustvo i tehničke veštine. ENTO nastoji da podstakne saradnju izmedju centara za obuku lokalnih i regionalnih vlasti, povezujući nacionalne organizacije koje deluju u ovoj oblasti sa sličnim organizacijama u drugim zemljama.

Posebni program podrške lokalnoj i regionalnoj demokratiji u Centralnoj i Istočnoj Evropi

Ovaj program daje prioritet pružanju pomoći u pripremi zakonodavstva o lokalnoj samoupravi. On pruža mogućnost obuke i stručnu pomoć u vodjenju institucionalnih reformi u oblasti lokalne samouprave (organizovanje radionica, studijskih putovanja i kurseva o zaštiti zdravlja u gradovima, fiskalnoj samostalnosti, finansiranju lokalne uprave itd.).

Agencije za lokalnu demokratiju (LDAs)

Osnovane 1993. godine, sa ciljem pružanja podrške mirovnom procesu na prostoru bivše Jugoslavije, agencije imaju ulogu uspostavljanja partnerskih odnosa izmedju pojedinih lokalnih vlasti u Regionu i lokalnih vlasti u drugim delovima Evrope.

Agencije deluju u pravcu što doslednijeg i potpunijeg poštovanja prava gradjana i demokratskih principa, teže  uspostavljanju gradjanskog društva i preduzimaju mere za izgradnju poverenja izmedju pripadnika različitih društvenih grupa.

PRIX  EVROPA

U oblasti kulture, Kongres podržava takmičenje Prix Evropa, koje promoviše evropsku televiziju preko nacionalnih granica, čime  doprinosi upoznavanju kulturne raznolikosti Evrope i ohrabruje razmene programa.

UČEŠĆE  U  PAKTU  ZA  STABILNOST
Kongres ima aktivnu ulogu u projektima namenjenim jačanju lokalne demokratije i prekogranične saradnje u Jugoistočnoj Evropi, u skladu sa Programom Saveta Evrope za Pakt za stabilnost, donetim juna 1999. godine.

KAKO  KONGRES  POMAŽE  NA  KOSOVU?

Od samog početka, Kongres je imao svoj udeo u medjunarodnom prisustvu na Kosovu. U tom smislu, aktivnosti Kongresa obuhvataju:

· pomoć u regrutovanju medjunarodnih administratora za 30 opština na Kosovu;

· pomoć pri izradi pravnih tekstova (poznatih kao "propisi") o opštinama i o 

izborima;

· posmatranje izbora u opštinama;

· saradnja sa Venecijanskom komisijom na proučavanju privremenog statusa

Kosova, na osnovu Rezolucije Saveta bezbednosti broj 1244;

· organizovanje poseta predsednika Kongresa i održavanje dijaloga sa 

predstavnicima misija Ujedinjenih nacija (UNMIK), OEBS-a i lokalnih albanskih i 

srpskih političkih partija;

· podržavanje inicijativa vezanih za saradnju sa opštinama na Kosovu;

· saradnja sa ENTO u pružanju pomoći OEBS-u na uspostavljanju Instituta za 

obuku predstavnika lokalnih vlasti.

JASNE SMERNICE ZA ZAKONODAVNU POLITIKU

Evropska povelja o lokalnoj samoupravi (1985) afirmiše ključni značaj lokalne samouprave za demokratiju. Povelja  služi kao model u sprovodjenju zakonskih reformi u novim demokratijama. Neke zemlje su već ugradile principe sadržane u Povelji u svoje ustave.

Evropska okvirna konvencija o prekograničnoj saradnji (1980) i njena dva dodatna protokola afirmišu pravo lokalnih i regionalnih vlasti da saradjuju preko granica, radi obezbedjenja funkcionisanja komunalnih infrastrukturnih sistema i zaštite prirodne sredine.

Evropska konvencija o učešću stranaca u javnom životu na lokalnom nivou (1992) sadrži principe jačanja gradjanskih i političkih prava stranih državljana, uključujući i pravo glasa.

Evropska povelja o regionalnim jezicima i jezicima nacionalnih manjina (1992) ima za cilj zaštitu regionalnih i jezika nacionalnih manjina, kao neizostavne komponente evropskog kulturnog nasledja, uz nastojanje da se njihova upotreba proširi na oblast prava, u školama, u javnosti, u ekonomskom i društvenom životu i u medijima.

Evropska gradska povelja (1992) definiše prava gradjana u evropskim gradovima. Ona predstavlja praktični vodič za dobro upravljanje gradovima, obuhvatajući stanovanje, gradsku arhitekturu, transport, energiju, sport i rekreaciju, zagadjenje i bezbednost.

Povelja o učešću mladih u opštinskom i regionalnom životu (1992) uspostavlja okvirne principe koji treba da podstaknu mlade ljude da učestvuju u donošenju odluka koje se na njih odnose i da se aktivno uključe u društvene promene u svom neposrednom okruženju, u opštini ili u regionu.

Evropska konvencija o pejzažnim vrednostima je usvojena u Firenci u oktobru 2000. godine. Ona nalaže javnim vlastima da usvoje politiku i mere na lokalnom, regionalnom, nacionalnom i medjunarodnom nivou za zaštitu, upravljanje i planiranje pejzaža širom Evrope.

PROJEKTI  U  TOKU

Komitet ministara Saveta Evrope u ovom periodu razmatra druge dokumente, izmedju ostalog:

· Nacrt okvirne Konvencije o planinskim regionima, koja sadrži principe 

uravnoteženog razvoja i očuvanja prirode u planinskim regionima;

· Evropsku povelju o regionalnoj samoupravi, kao dopunu Evropske povelje o 

lokalnoj samouprave.

DRŽAVE ČLANICE I BROJ NJIHOVIH PREDSTAVNIKA(
Albanija (4), Andora (2), Jermenija (4), Austrija (6), Azerbejdžan (6), Belgija (7), Bugarska (6), Hrvatska (5), Kipar (3), Češka Republika (7), Danska (5), Estonija (3), Finska (5), Francuska (18), Gruzija (5), Nemačka (18), Grčka (7), Madjarska (7), Island (3), Irska (4), Italija (18), Latvija (3), Lihtenštajn (2), Litvanija (4), Luksemburg (3), Malta (3), Moldavija (5), Holandija (7), Norveška (5), Poljska (12), Portugal (7), Rumunija (10), Rusija (18), San Marino (2), Slovačka Republika (5), Slovenija (3), Španija (12), Švedska (6), Švajcarska (6), Bivša jugoslovenska republika Makedonija (3), Turska (12), Ukrajina (12), Velika Britanija (18).










( (stanje iz aprila 2001.)





